Til partiet 5. november 2017.

Bestyrelsen i Gl. Vridsløse, vil gerne orientere jer om planer for muligt byggeri, parkeringsplads på Museumsgrunden, og ekstra etagebyggeri i Toften i Gl. Vridsløse landsby.

Bestyrelsen har erfaret, at Kommunen har planer om byggeri på Museumsgrunden i form af

15 -17 hjemtagelsesboliger til unge inde i landsbyen. Der ønskes også at gøre brug af grunden til parkeringsplads for Toften/ hjemtagelsesboliger. Der planlægges også mulig bebyggelse af ekstra etage på Toften til ældreboliger.

Har I som parti kendskab til denne problematik? Og er det noget i som parti stemmer for?

Har I som parti kendskab til at landsbyen har en dyregård som rummer sårbare børn og unge?

Har I som parti kendskab til at landsbyen har en Motorcrosbane som rummer sårbare børn og unge?

Har I som parti kendskab til, at vi har Hedemarken som nabo med særlige udfordringer?

Syntes I som parti, det er en god ide at placere sårbare unge i boliger lige op af et andet sårbart område Hedemarken i Syd, som landsbyen jo har i baghaven - altså syd for Roskildevej?

Vores landsby er under et alvorligt pres:

Kommende byggeri i højden på Hyldagergrunden.

Muligt kommende byggeri på Bakkegården.

Usikker fremtid for Dyregården.

Byggeri i højden i Toften.

Byggeri af hjemtagelsesboligere for unge og parkeringspladser på Museumsgrunden.

Vi mener blandt andet at:

I forbindelse med byggeri af 15-17 hjemtagelsesboligere på Museumsgrunden, ser vi ikke at projektet er ordentlig gennemtænk. Det handler om sårbare unge, der skal have en ny start i Albertslund, som det gerne skulle gå godt for. Placeringen op af et andet sårbart område i syd, Hedemarken - tænker vi er en dårlig placering.

Og som tidligere nævnt rummer landsbyen sårbare unge på Motorcrosbanen, på Dyregården og Hedemarken med de udfordringer der er i boligområdet.

Bestyrelsen i Gl. Vridsløse har allerede rettet en henvendelse til vores borgmester Steen Christiansen.

Landsbyen/ bestyrelsen ønsker at blive hørt i forhold Kommunens planer for Museumsgrunden og muligt byggeri i højden i Toften

Landsbyen/ bestyrelsen ønsker medindflydelse på kommende planer for vores boligområde .

Vi ønsker landsbyen fortsat skal være et attraktivt bosætningssted.

Hvem skal vi give vores stemme til den 21. november?

Hvem vil værne om landsbyerne, den gamle historie og vores kulturarv også efter et kommunevalg?

Med venlig hilsen

Bestyrelsen Gl. Vridsløse

Formand

Alice Holse.